EkBass/fiwiki-20250220-pages-articles huggingface dataset:
Mara

Mara tarkoittaa seuraavia: == Eläimet == * mara eli etelänmara eli pampajänis (Dolichotis patagonum), Argentiinassa elävä jyrsijälaji * aavikkomara (Dolichotis salinicola), Argentiinassa, Boliviassa ja Paraguayssa elävä jyrsijälaji == Henkilönnimet == * Noomi, Vanhan testamentin henkilö, joka kutsui itseään myös Maraksi * Martti Ahtisaari, lempinimi Mara, Suomen tasavallan presidentti vuosina 1994–2000 * Mara, naisen tai miehen etunimi * Mara, sukunimenä: ** Gertrud Elisabeth Mara (1749–1833), saksalainen ooppera- ja konserttilaulaja ** Joseph Mara (1935–1997), malilainen everstiluutnantti ja poliitikko ** Kamisese Mara (1920–2004), Fidžin presidentti 1993–2000 ** Kate Mara (s. 1983), yhdysvaltalainen näyttelijä ** Moussa Mara (s. 1975), Malin pääministeri 2014–2015 ** Paul Mara (s. 1979), yhdysvaltalainen jääkiekkoilija ** Rooney Mara (s. 1985), yhdysvaltalainen näyttelijä. == Maantiede == * Mara, hallinnollinen alue Tansaniassa * Mara, joki Tansaniassa * Mara, kunta Italian Sardiniassa * Masai Mara, luonnonsuojelualue Keniassa == Mytologia == * mara, suomalainen pirua muistuttava olento * Mara, buddhalaisessa mytologiassa esiintyvä demoni * Mara, latvialainen jumalatar == Muita merkityksiä == * mara (monikossa maras), Latinalaisessa Amerikassa toimivien järjestäytyneiden katujengien tyyppi * Mara Salvatrucha, lyhyesti Mara, rikollisjärjestö * Mara, Antonio Stradivarin vuonna 1711 valmistama sello * Matkailu- ja Ravintolapalvelut MaRa, matkailu-, hotelli-, ravintola- ja vapaa-ajanpalvelualan etu- ja työmarkkinajärjestö ==Katso myös== * Marat (täsmennyssivu)
Vainajien palvonta

Vainajainpalvonta eli manismi (, vainajahenget) tarkoittaa vainajille määrätavoin, esimerkiksi uhraamalla osoitettua uskonnollista kunnioitusta, joka perustuu käsitykseen vainajan kyvystä vaikuttaa jälkeen jääneiden elämään. Vainajainpalvonta on etenkin luonnonuskonnoissa yleinen käsitys, jonka mukaan esivanhempien henget liikkuvat kuolemansa jälkeen maan päällä. Myös šintolaisuudessa on manismin piirteitä. Kuoltuaan ihmisestä tulee henki, joka liittyy esivanhempiensa seuraan. Esivanhemmat on pidettävä tyytyväisenä, eikä heitä saa saattaa häpeään, sillä muuten he voivat kostaa, jonka seurauksena voi olla sairaus tai onnettomuus. Esivanhemmat ovat aktiivisina vaikuttamassa uskonnollisen yhteisön tapahtumiin. Tärkeää vainajainpalvonnassa on esivanhempien ja perinteiden kunnioitus. Manistisissa uskonnoissa on tarkat hautausrituaalit ja vainajien juhlat. Esivanhemmat usein pidetään tyytyväisinä uhrilahjoilla. Perinteisesti perheen vanhin lapsi jatkaa esivanhempien palvontaa, ja lapsettomuutta pidetäänkin luonnonuskontojen parissa suurena onnettomuutena, sillä silloin kukaan ei ole enää palvelemassa suvun esivanhempia. == Lähteet == Luokka:Uskonnollinen kokemus ja toiminta
Lorica hamata

Lorica hamata oli roomalainen rengashaarniska. Ilmeisesti roomalaiset näkivät ensimmäistä kertaa rengaspanssarin kohdatessaan gallialaisia, jotka luultavasti olivat kehittäneet varusteen. Lorica hamataa käytettiin usein Rooman armeijassa, sillä sen pystyi valmistamaan kuka tahansa ja se oli helppo huoltaa. Lisäksi se oli joustava ja itsestään puhdistuva, joten se ei kärsinyt ruosteesta. Vaikka rengaspanssari oli melko suojaava, se kuitenkin suojasi heikosti nuolilta tai pistolyönneiltä. Myös sen joustavuudella oli huonoja puolia, sillä ei suojannut hyvin esimerkiksi nuijilta tai voimakkailta miekan tai kirveen iskulta. Tämän takia Rooman legioonat ottivat käyttöön lorica segmentata -levyhaarniskan. Lorica hamataa käyttivät vielä pitkään auxilia- joukot, ratsuväki ja muut tukijoukot, jossain määrin myös legioonat. Lorica segmentatan korkean hinnan takia se jäi pois käytöstä 200- ja 300-luvuilla. Lorica hamata oli legioonalaistenkin käytössä myöhäis-Rooman armeijassa. Luokka:Haarniskat Luokka:Rooman sotahistoria
Patrick White

Patrick Victor Martindale White (28. toukokuuta 1912 Lontoo, Britannia – 30. syyskuuta 1990 Sydney, Australia) oli australialainen kirjailija, jolle myönnettiin Nobelin kirjallisuuspalkinto 1973 "...eeppisestä ja psykologisesta kertomustaiteesta joka on tuonut uuden mantereen kirjalliselle maailmankartalle." White syntyi Englannissa australialaisten vanhempien lapsena, kasvoi Australiassa, lähetettiin Englantiin kouluun, palasi Australiaan ja jälleen Englantiin opiskelemaan Cambridgen yliopistossa. Elämä ulkopuolisena tuli hänelle tutuksi. White kirjoitti 27 romaania ja kahdeksan näytelmää. Pääteoksena pidetään romaania Myrskyn silmä, jossa kuolemaisillaan oleva, ahneiden lastensa ympäröimä rikas seurapiirinainen tilittää elämäänsä, sen voittoja ja tappioita, rakkauksia ja vihaa. Whiten tuotanto koostuu laajasta eeppisestä kerronnasta, jossa on sarkasmia, yltiöpäisyyttä ja paradokseja. Monet henkilöhahmot ovat elämää rakastavia mutta nykyaikaista elämäntyyliä vieroksuvia, ja he vihaavat keskinkertaisuutta ja farisealaisuutta. White vastusti kirjallisuuden sensuroimista ja homoseksuaalina joutui itse usein sen kohteeksi. White perusti Nobel- palkintorahoilla nimeään kantavan kirjallisuuspalkinnon Patrick White Award.David Carter: Patrick White to the Rescue. Liite December 2012/January 2013, The Australian. == Suomennetut teokset == * Ne jotka vaunuissa ajavat. Osat 1 ja 2. (Riders in the Chariot, 1961), suom. Laura Tala, 1967 * Myrskyn silmä (The Eye of the Storm, 1973), suom. Jussi Nousiainen, Helsinki: Otava 1974 ISBN 951-1-01467-6 * Kohti mantereen sydäntä (Voss, 1957), suom. Jussi Nousiainen, Helsinki: Otava 1977 ISBN 951-1-04455-9 == Lähteet == Luokka:Australialaiset kirjailijat Luokka:Nobelin kirjallisuuspalkinnon saajat Luokka:Vuonna 1912 syntyneet Luokka:Vuonna 1990 kuolleet
Johanna Tuomi

Johanna Inkeri Tuomi (o.s. Keskinen; s. 19. maaliskuuta 1954 Rovaniemi) Andante: Klassisen musiikin tietosanakirja. WSOY, 2002. ISBN 951-0-27134-9 on suomalainen oopperalaulaja, äänialaltaan sopraano. Tuomen ohjelmisto on laaja- alainen ja käsittää niin oopperaa, operettia, gospelia kuin jazzia. Tuomi suoritti Sibelius-Akatemiassa lauludiplomin ja musiikinopettajan tutkinnon 1986. Hän debytoi Suomen kansallisoopperassa vuonna 1983 ja Sibelius-Akatemian konserttisarjassa vuonna 1989.Näyttelijäliitto, Johanna Tuomi Hän lauloi solistitehtävissä Suomen kansallisoopperassa 1980-luvulla ja on tehnyt myös ooppera- ja operettirooleja maaseutuoopperoissa, mm. Mikkelissä, Vantaalla ja Ilmajoella, sekä Kotkan kaupunginteatterissa Iloisen lesken ja Viktorian Husaarin pääroolit. Hän lauloi Savonlinnan Oopperajuhlien Taikahuilussa Papagenan roolin. Hän on laulanut useissa suomalaisten oopperoiden kantaesityksissä, kuten Einojuhani Rautavaaran Vincentissä ja Auringon talossa sekä Jukka Linkolan Elinan nimiroolissa. Tuomi on tehnyt Yleisradiolle lukuisia liednauhoituksia. Hän on konsertoinut useimpien suomalaisten kaupunginorkestereiden solistina. Seitsemän vuoden ajan Tuomi kiersi Suomea George de Godzinskyn ja Raimo Lintuniemen kanssa yli kolmessasadassa operetti- ja klassisen kotimaisen laulumusiikin konsertissa. Hän on esiintynyt myös Tartossa, Luxemburgissa, Aachenissa, Brysselissä, Pariisissa, Zürichissä ja Milanossa sekä laajalti Ruotsissa ja Tanskassa. Johanna Tuomi on opettanut yksinlaulua Sibelius-Akatemiassa vuodesta 1994 ja Turun seudun musiikkiopistossa vuodesta 2007. Tuomi esitti MTV3:n sarjassa Salatut elämät Jiri Viitamäen äitiä Armi Viitamäkeä vuosina 2010–2011. Johanna Tuomi kuului Kirkkonummen kunnanvaltuustoon 2001–2004 ja on ollut Kirkkonummen musiikkiopiston johtokunnan puheenjohtaja sekä nuorisolautakunnan jäsen. Hän kuului kokoomuksenhttps://www.kirjastot.fi/kysy/oopperalaulaja-johanna-tuomi- on-kuulunut?language_content_entity=fi valtuustoryhmään. ==Levytyksiä== * Lauluja äidille, CS Records 1992 * Muistathan kai. Osa 1: ja muuta maailman kauneinta operettimusiikkia / Johanna Tuomi , Raimo Laukka , Lohjan orkesteri, joht. George de Godzinsky ja Hannu Koivula, VL-Musiikki, 1994 * Soipa kieli : Oskar Merikannon lauluja ja duettoja / Johanna Tuomi ; Lasse Riutamaa ; Mikko Niemi, Jubal-tuotanto 2000 * Kuulin kerran vanhan laulun : Yksinlaulusävellyksiä / Sauli Salminen /Johanna Tuomi, Sauli Tiilikainen ja Mikko Niemi 2003 ==Lähteet== * Andante: Klassisen musiikin tietosanakirja. WSOY, 2002. ISBN 951-0-27134-9 * Näyttelijäliitto, Johanna Tuomi ===Viitteet=== Luokka:Suomalaiset sopraanot Luokka:Kansallisen Kokoomuksen poliitikot Luokka:Kirkkonummen kunnanvaltuutetut Luokka:Vuonna 1954 syntyneet Luokka:Elävät henkilöt
Alifaattinen yhdiste

Alifaattinen yhdiste on IUPAC:n määritelmän mukaan orgaaninen yhdiste, joka ei ole aromaattinen eli ei sisällä bentseenirengasta tai muuta vastaavaa rakenneosasta. Alifaattisia yhdisteitä ovat alkaanit, alkeenit, alkyynit ja näiden johdannaiset. Esimerkkejä alifaattisista yhdisteistä ovat etanoli ja sykloheksaani. Toisen, melko yleisen määritelmän mukaan alifaattiset yhdisteet ovat avoketjuisia eli asyklisiä orgaanisia yhdisteitä. Niissä ei siis ole hiilirenkaita, joten sykloheksaani ei ole tämän määritelmän mukaan alifaattinen yhdiste. Alisyklisessä yhdisteessä on hiilirengas, joka ei ole aromaattinen. Yhdiste on siis sekä alifaattinen että syklinen. Jos renkaassa on hiiliatomien lisäksi jokin muu atomi, yhdistettä sanotaan heterosykliseksi. ==Esimerkkejä== Image:Ethan Lewis.svg|Etaani Image:Isobutane 1.svg|Isobutaani Image:Acetylene-2D.svg|Asetyleeni == Lähteet == == Aiheesta muualla == * IUPAC:n määritelmä alisyklisestä yhdisteestä Luokka:Orgaaniset yhdisteet
Ḥet

Ḥet (myös chet, khet, het) on heprealaisen, foinikialaisen ja aramealaisen kirjaimiston kahdeksas kirjain. Se on kreikkalaisen eetan, latinalaisen H:n ja kyrillisen И:n edeltäjä. Ḥet on alun perin ääntynyt joko soinnittomana faryngaalisena frikatiivina (foneettisessa merkinnässä /ħ/) tai soinnittomana velaarisena frikatiivina (foneettisessa merkinnässä /x/). Kreikkalaiseen ja kyrilliseen kirjaimistoon periytyessään ḥetistä tuli vokaalin merkki, kun taas latinalaisessa aakkostossa se on säilynyt konsonanttina. Kirjaimen nimi tulee aitaa tarkoittavasta sanasta. == Ḥet hepreassa == Nykyhepreassa ḥet ääntyy tavallisesti soinnittomana velaarisena frikatiivina [x] eli k:n ja h:n välimuotona, samaan tapaan kuin saksan kirjainyhdistelmä 'ch' esimerkiksi sanassa ich. H-kirjain on ḥetille vain suuntaa antava vastine, ja kirjain voidaankin translitteroida latinalaiseen aakkostoon useilla tavoilla. Tavallisimmin käytettyjä ovat kirjainyhdistelmät ch ja kh, ḥ (h jonka alla on piste) ja hatullinen (caron) h-kirjain. Ḥet on yksi niistä viidestä heprean kirjaimesta, jotka eivät voi kahdentua eli niiden sisässä ei voi olla dageš- pistettä. Heprealaisessa numerojärjestelmässä ḥetillä on lukuarvo kahdeksan. Esimerkkejä: * חוה Eeva (muinaishepr. Ḥawwā) * חבקוק Habakuk == Koodit == Unicode UTF-16 U+05d7 Unicode-nimi HEBREW LETTER HET HTML &#1495; ISO 8859-8 0xe7 == Lähteet == Luokka:Heprealaiset kirjaimet
Tet (kirjain)

Ṭet (myös tet) on heprealaisen, foinikialaisen ja aramealaisen kirjaimiston yhdeksäs kirjain. Se on kreikkalaisen theetan edeltäjä. Kirjaimen nimi tulee pyörää tai mutkaa tarkoittaneesta sanasta. == Ṭet hepreassa == Heprean kielessä tet on emfaattinen t-äänne, [tˤ]. Hepreassa on myös toinen t, tav. Länsimaisten sanojen heprealaisessa translitteroinnissa tai lainasanoissa t-kirjainta vastaa yleensä tet, th:ta tav. Heprealaisessa numerojärjestelmässä tetillä on lukuarvo yhdeksän. Esimerkkejä: *טבריה (tverja): Tiberias == Koodit == Unicode UTF-16 U+05d8 Unicode-nimi HEBREW LETTER TET HTML &#1496; ISO 8859-8 0xe8 == Lähteet == Luokka:Heprealaiset kirjaimet fa:ط tr:Tı (harf)
Kingston

Kingston tarkoittaa muun muassa seuraavia: ==Paikkakunnat== * Kingston, Jamaikan pääkaupunki * Kingston, kaupunki Ontariossa, Kanadassa * Kingston, Norfolkinsaaren pääkaupunki * Kingston, kaupunki Tasmaniassa, Australiassa * Kingston, kaupunki Massachusettsissa, Yhdysvalloissa * Kingston, kaupunki Oklahomassa, Yhdysvalloissa * Kingston, paikkakunta Pennsylvaniassa, Yhdysvalloissa * Kingston, kaupunki Rhode Islandilla, Yhdysvalloissa * Kingston upon Thames, kaupunki Surreyssa, Britanniassa * Kingston upon Hull, kaupunki Yorkshiressä, Britanniassa ==Sukunimi== *Kofi Kingston (s. 1981), ghanalais-amerikkalainen vapaapainija *Sean Kingston (s. 1990), oik. Kinsean Anderson, yhdysvaltalainen popmuusikko *Alex Kingston (s. 1963), brittiläinen näyttelijä ==Muuta== *Kingston, suomalainen vuonna 2000 uponnut troolari *The Kingston Trio, yhdysvaltalainen folkyhtye *Kingston Technology, yhdysvaltalainen muistivalmistaja *Kingston Wall, suomalainen yhtye *Kingston Wall II, suomalainen yhtye *Sean Kingston, Sean Kingstonin albumi *Kingstonin puolustus, shakkiavaus *Kingston Communications Stadium, stadion Kingston upon Hullin kaupungissa Englannissa ;Kanadan laivasto * Kingston-luokka, partioalusluokka * HMCS Kingston, partioalus ;Britannian kuninkaallinen laivasto * HMS Kingston (1697), 60-tykkinen neljännen luokan alus * HMS Kingston (1814), 56-tykkinen neljännen luokan alus * HMS Kingston (1858), kuunari * HMS Kingston (F64), K-luokan hävittäjä.
Tommy Aldridge

Tommy Aldridge (s. 15. elokuuta 1950 Jackson, Mississippi) on yhdysvaltalainen rockmuusikko ja rumpali. 1970-luvulla hän vaikutti amerikkalaisessa southern rock -yhteessä Black Oak Arkansas, jonka kanssa Aldridge levytti yhdeksän albumia. Sen jälkeen hän toimi muun muassa Ozzy Osbournen rumpalina. Myöhemmin Aldridge on soittanut useissa eri yhtyeissä, kuten esimerkiksi Whitesnakessa ja Thin Lizzyssä. Hänet tunnetaan erityisesti tuplabassorumpusoiton pioneerinä metalli- ja hard-rockmusiikissa. == Lähteet == == Aiheesta muualla == *https://www.moderndrummer.com/article/october-1981-tommy-aldridge-business- wise/ *http://www.yamahaentertainmentgroup.com/all-access/item/254-tommy- aldridge-double-strength-drummer Luokka:Yhdysvaltalaiset rockmuusikot Luokka:Yhdysvaltalaiset rumpalit Luokka:Vuonna 1950 syntyneet Luokka:Elävät henkilöt
Pretties for You

Pretties for You on Alice Cooperin debyyttialbumi, ja se julkaistiin vuonna 1969. Alice Cooper oli levyn julkaisun aikaan yhtyeen nimi, vaikkakin yhtyeen laulaja tunnettiin samalla nimellä. Levy on paljolti psykedeelistä rockia, kuten seuraajansa Easy Actionkin. ==Kappaleet== Kaikki kappaleet on kirjoittanut: Alice Cooper, Glen Buxton, Michael Owen Bruce, Dennis Dunaway ja Neal Smith. # # # # # # # # # # # # # == Henkilöt == * Alice Cooper - laulu, huuliharppu * Glen Buxton - soolokitara * Michael Bruce - rytmikitara, koskettimet, laulu kappaleessa "Sing Low, Sweet Cheerio" * Dennis Dunaway - bassokitara * Neal Smith - rummut Luokka:Vuoden 1969 esikoisalbumit Luokka:Alice Cooperin albumit
Rautamalmi

Rautamalmi on kiveä, josta kannattaa erottaa metallista rautaa. Rauta itse on yleensä oksideina eli joko magnetiittina (Fe3O4) tai hematiittina (Fe2O3).Malmien louhinta ja rikastus Teknologiateollisuus Puhtaat magnetiitti- tai hematiittiesiintymät alkavat olla jo lopussa, joten nykyisin louhitaan takoniitin tyyppisiä kivilajeja, joissa rautapitoisempi aines on sekoittuneena runsaaseen sivukiveen. Sen takia rautakaivokset tuottavat runsaasti jätemateriaalia, joka on monin paikoin ympäristöongelma. Kaupallinen tuote ovat rautamalmipelletit. == Katso myös == * Malmi * Louhinta == Lähteet == == Aiheesta muualla == Luokka:Malmigeologia
Louis Couperin

Louis Couperin (noin 1626 Chaumes, Brie, Ranska – 1661 Pariisi, Ranska) oli ranskalainen säveltäjä ja cembalisti. Couperin on jäänyt kuuluisamman veljenpoikansa François Couperinin varjoon osaksi siitä syystä, että suurin osa hänen tuotannostaan on kadonnut. Hänet tunnetaan erityisesti preludi- muodon uudistajana. Couperinin 25 ensimmäisestä ikävuodesta tiedetään varsin vähän. Hän syntyi Chaumesin kaupungissa Brien alueella Koillis-Ranskassa. Hänen nuoruudestaan kerrotaan tarinaa, että hän oli kävellyt veljiensä kanssa 15 kilometrin matkan kotoaan Monsieur Chambonniéresin chateauhon ja esittänyt omia sävellyksiään. Vanha cembalisti Chambonniéres oli nuorukaisen soitosta niin vaikuttunut, että hän ylipuhui Louisin isän päästämään poikansa hänen kanssaan Pariisiin kuninkaan hoviin, missä nuori Louis saisi suurta huomiota osakseen. Näin Louis Couperin sai ammattimuusikon paikan Ranskan hovista. Louis Couperinin säilynyt tuotanto, 250 teosta, koostuu pääasiassa cembalomusiikista, vaikka joitakin teoksia tunnetaan muun muassa uruille ja viulistiryhmälle. Louis Couperin korvasi aikaisemmin soittajan improvisoiman preludin cembalosarjojensa alusta nuotitetuilla, läpisävelletyillä prélude non mesuréilla ('vapaamittainen preludi'Päivi Rusko, Vapauttaja poljentoa: Ranskalainen barokkimusiikkipianonsoiton opetuksessa s. 10 (opinnäyte, Metropolia)). Niiden muoto oli hyvin vapaa ja tahtiviivat puuttuivat niistä kokonaan, mikä antoi esittäjälle edelleen laajan tulkintavapauden. == Lähteet == ==Aiheesta muualla== * *Louis Couperinin urkuteoksia: ** Fantaisie composée à Paris au mois de Décembre 1656 **Invitatoire de la feste Dieu **Fantaisie en la mineur sur la montre **2e fantaisie en la mineur sur les anches Luokka:Ranskalaiset säveltäjät Luokka:Barokkisäveltäjät Luokka:1620-luvulla syntyneet Luokka:Vuonna 1661 kuolleet
Rauli

Rauli on suomalainen miehen etunimi. Raulin nimipäivä on suomenkielisen kalenterin mukaan 27. elokuuta. Nimi on peräisin muinaisskandinaavisesta nimestä Radwulf, "neuvokas susi". Digi- ja väestötietoviraston mukaan Rauli on huhtikuuhun 2024 mennessä ollut Suomessa etunimenä noin 1 860 miehellä. == Tunnettuja Rauleja == * Rauli "Illusion Rake" Eskolin, lauluntekijä ja tuottaja * Rauli Helminen, kenraalimajuri * Rauli Jokelin, teatteriohjaaja, teatterinjohtaja, näytelmäkirjailija ja näyttelijä * Rauli Lehtonen, näyttelijä, ohjaaja ja teatterinjohtaja * Rauli Levonen, jääkiekkoilija * Rauli Mickelsson, politiikan tutkija ja dosentti * Rauli Mård, taidemaalari * Rauli Nordberg, sarjakuvantekijä * Rauli Nummi, jalkapalloilija * Rauli "Pole" Ojanen, rockmuusikko, laulaja ja säveltäjä. * Rauli Ottila, jääkiekkoilija * Rauli Pudas, seiväshyppääjä * Rauli Raitanen, jääkiekkoilija * Rauli Rapo, pesäpalloilija * Rauli Sohlman, jääkiekkomaalivahti * Rauli "Badding" Somerjoki, muusikko * Rauli Svento, taloustieteilijä ja professori * Rauli Tammelin, jääkiekkoilija * Rauli Allan "Allu" Tuppurainen, näyttelijä * Rauli Tuomi, näyttelijä * Rauli Urama, jääkiekkovalmentaja * Rauli Virtanen, toimittaja * Rauli Virtanen, jalkapalloilija * Rauli Ylitalo, näyttelijä, ohjaaja, tuottaja ja käsikirjoittaja. == Katso myös == * Raul == Lähteet == Luokka:Etunimet
Source

Source on Valve Corporationin alun perin Half-Life 2:lle kehittämä 3D-pelimoottori. Source hyödyntää muun muassa raskaasti muokattua Havok- fysiikkamoottoria. Se on lisensoitu myös useiden muiden videopelien käytettäväksi. Pelimoottoriin on kehitetty tuki HDR-renderöinnille, Phong- varjostukselle sekä värikorjaukselle. Pelimoottorilla tehty Team Fortress 2 käyttää Gooch-varjostuksen kaltaista renderöintimenetelmää. Source 2 on pelimoottorin toinen versio, jossa on uutuutena tuki Vulkan-rajapinnalle. Pelimoottorin toinen versio käyttää Valven omaa fysiikkamoottoria nimeltä Rubikon. == Ominaisuudet == Source-moottorissa useat fysiikan lait voivat vaikuttaa kappaleisiin: massa, voima ja kitka ovat vaikuttavia tekijöitä. Tekoäly on viisaampi kuin ennen, hahmot osaavat suojautua ja ampua edessä olevia esteitä yms. Hahmojen kasvoissa on 40 ”kasvolihasta”, joilla voidaan ilmentää erilaisia tunnetiloja. == Versiot == Pelimoottorista on useita versioita. Ensimmäinen versio kehitettiin vuonna 2004 seuraajaksi GoldSrc- pelimoottorille. Pelimoottorin versioihin viitataan usein julkaisuvuoden mukaan.https://developer.valvesoftware.com/wiki/Source Source 2 -moottorista ilmoitettiin julkisesti maaliskuussa 2015 Game Developers Conferencessa, jolloin se korvasi aiemman Source- pelimoottorin.https://developer.valvesoftware.com/wiki/Source_2 == Lisensoidut Source-pelit == === Valve Corporation === * Counter-Strike: Source * Day of Defeat: Source * Destinations * Half-Life: Source * Half-Life Deathmatch: Source * Half-Life 2 * Half-Life 2: Episode One * Half-Life 2: Episode Two * Half-Life 2: Deathmatch * Half-Life: Alyx * Portal * Portal 2 * Team Fortress 2 * The Lab * Left 4 Dead * Left 4 Dead 2 * Alien Swarm * Counter-Strike: Global Offensive * Dota 2 === Muut kehittäjät === * Alien Swarm: Infested * Black Mesa * The Beginner's Guide * Dark Messiah of Might and Magic * Garry’s Mod * Hunt Down the Freeman * Insurgency * Postal III * Realms of Valhallon: Age of Nations * The Ship * The Stanley Parable * SiN Episodes * SiN: Source * They Hunger: Lost Souls * Titanfall * Titanfall 2 * Apex Legends * Twilight War: After the Fall * Vampire: The Masquerade - Bloodlines * Vindictus * Zeno Clash == Lähteet == == Aiheesta muualla == Luokka:Half-Life * Luokka:Vuoden 2004 ohjelmistot
Tobi Neumann

Tobias "Tobi" Neumann (s. 19. heinäkuuta 1965) on saksalainen house DJ ja musiikkituottaja. Vuosina 1988–1995 hän toimi äänittäjänä televisiossa, klassisen musiikin tuottajana ja sävelsi elokuva- ja mainosmusiikkia. Vuonna 2001 hän siirtyi Berliiniin, jossa hän perusti yhdessä muutaman muun tuottajan kanssa äänitysstudion. ==Aiheesta muualla== *Elämänvaiheet *Haastattelu Luokka:Saksalaiset DJ:t Luokka:Saksalaiset musiikkituottajat Luokka:Saksalaiset elektronisen musiikin artistit Luokka:Vuonna 1965 syntyneet Luokka:Elävät henkilöt
RTL Television

RTL Television (entinen RTL plus) on Saksan suurin yksityinen kaupallinen televisiokanava. Se on osa RTL Groupia. RTL Television aloitti lähetyksensä nimellä Radio Télé Luxembourg plus 2. tammikuuta 1984 VHF kanavalla 7 Luxemburgissa. Kanavan alkuaikoina kanavalla oli vain noin 200 000 katsojaa. Ennen kanavan pääkonttorin muuttoa Kölniin vuonna 1988 kanavaa pidettiin luxemburgilaisena televisiokanavana. Nykyään RTL Television on RTL Groupin suurin kanava. Muita saman yrityksen omistamia televisiokanavia ovat RTL 2, Super RTL, VOX ja n-tv. ==Ohjelmistoa== ===Uutis- ja ajankohtaisohjelmia=== *RTL Aktuell: kanavan pääuutislähetys *Explosiv: Barbara Eligmannin vuodesta 1992 juontama päivittäinen, sensaatiohakuinen uutisohjelma *Exclusiv: julkkisuutisohjelma *Stern TV: uutismakasiini, joka perustuu Stern-lehden sisältöön *Spiegel TV: uutismakasiini, joka perustuu Der Spiegel -lehden sisältöön ===Viihdeohjelmia=== *Wer wird Millionär? *Fear Factor *Ich bin ein Star – Holt mich hier raus! *Deutschland sucht den SuperStar *112 - Sie retten dein Leben ===Komedia=== *Die Camper: tilannekomedia, jonka tapahtumat sijoittuvat leirintäalueelle *Freitag Nacht News *7 Tage, 7 Köpfe *Schulmädchen: tilannekomedia kamppailevista koulutytöistä *Nikola: tilannekomedia, joka sijoittuu sairaalaan *Ritas Welt: tilannekomedia, joka sijoittuu supermarkettiin ===Urheilu=== *Urheilun suurtapahtumia, sekä Formula 1 -sarja ==Lähteet== ==Aiheesta muualla== * RTL:n viralliset kotisivut Luokka:RTL Group Luokka:Saksalaiset televisiokanavat Luokka:Vuonna 1984 perustetut televisiokanavat
Crazy Frog

Crazy Frog on markkinointinimi saksalaisen mobiiliviihdeyhtiö Jamba!:n soittoäänelle ja sammakkoanimaatiohahmolle, joka perustuu ruotsalaisen Erik Wernquistin tekemään The Annoying Thing -tietokoneanimaatioon. Hahmon ääni on peräisin vuodelta 1997, kun ruotsalainen, silloin 17-vuotias, Daniel Malmedahl yritti matkia kaksitahtimoottorin ääntä. Ääni levisi Internetissä formula 1 -autoa esittävän valokuvan yhteydessä jo kauan ennen kuin Crazy Frog luotiin. 23\. toukokuuta 2005 julkaistiin ensimmäinen Crazy Frog -single, jolla saksalainen tanssiduo Bass Bumpers oli miksannut Harold Faltermeyerin ”Axel F” -kappaletta hahmon äänen kanssa. Single nousi Ison-Britannian singlelistan ykköseksi Coldplayn ohi. 2006 Crazy Frog julkaisi toisen albuminsa More Crazy Hits, joka ei kuitenkaan ole menestynyt läheskään ensimmäisen albumin tavoin. == Diskografia == === Albumit === * Cyper space crazy hits (2006) * Crazy Hits (US Version) * Crazy Hits (2005) * Crazy Hits Crazy Christmas Edition (US Version) (2005) * Crazy Hits Crazy Christmas Edition * More Crazy Hits (2006) * Everybody Dance Now (2009) === Singlet === * ”Axel F” (2005) * ”Popcorn” (2005) * ”Jingle Bells/U Can't Touch This” (2005) * ”We Are the Champions (Ding a Dang Dong)” (2006) * ”Last Christmas” (2006) * ”Crazy Frog in the House” (2007) * ”Daddy DJ” (2009) *”Tricky" (2021) Luokka:Huumorimusiikki Luokka:Internet-ilmiöt Luokka:Piirroshahmot Luokka:Kuvitteelliset sammakot
BTR-50

BTR-50 on neuvostoliittolainen vuodesta 1954 alkaen valmistettu miehistönkuljetus- ja tiedustelupanssarivaunu. Se perustuu PT-76-amfibiovaunun rungolle. Vaunun alkuperäisenä tarkoituksena on kuljettaa 20 maahanlaskusotilasta. BTR-50 sopii maahanlaskukäyttöön siksi, että se painaa vain 15 tonnia ja sopii näin ollen lentokoneella toiminta-alueelle kuljetettavaksi. Suomessa BTR-50:ttä käytetään yleisimmin yhtymän viestijärjestelmän viestikalustolla varustettuna. Vaunu on PT-76-amfibiovaunun tapaan uintikykyinen. BTR-50:ttä voidaan käyttää mekanisoidun taisteluosaston viestiasema-ajoneuvona. Vaunun 7–13-millimetrinen panssarointi antaa ryhmän jäsenille suojan kiväärikaliiperin aseilta sekä kranaatinsirpaleilta ja sen telat tarjoavat hyvän liikkuvuuden. ==Perustietoja== *Paino: 15 tonnia *Leveys: 3,14 metriä *Pituus: 7,03 metriä *Maavara 0,37 metriä *Raideväli: 2,74 metriä *Telan kosketuspituus: 4,08 metriä *Viisi vaihdetta eteen ja yksi taakse *Kolme polttoainetankkia: 160 l + 140 l + 100 l = 400 l ==Suoritusarvoja== *Rakenteellinen nopeus maalla: 44 km/h (Huippunopeus kohoaa jopa 70 km/h asti riippuen vaunun todellisesta huippukierrosalueesta) *Huippunopeus vedessä: 10,2 km/h *Polttoaineen kulutus maalla/vedessä (l/100 km): 90–130 / 270–440 *Öljyn kulutus maalla/vedessä (l/100 km): 6–7 / 15 *Nousukulma: 38 astetta *Kallistuskulma: 18 astetta *Ylityskyky: 2,8 metriä *Kiipeämiskyky: 1,1 metriä *Laskukulma veteen: 30 astetta *Nousukulma vedestä: 25 astetta ==Moottori== *Nelitahtinen nestejäähdytteinen kuusisylinterinen rivimoottori *Iskutilavuus: 19,1 litraa *Puristussuhde: 15:1 *Iskunpituus: 180 mm *Teho 240 hv / 1 800 rpm *Paino 815 kg *Käyntikierrosalue: 1 600–1 800 rpm *Huippukierrosluku: 2100 rpm *Värinäkierrosalue: 1 050–1 200 rpm *Pienin vakaa: 500-600 rpm ==Lähteet== * * ===Viitteet=== ==Kirjallisuutta== * ==Aiheesta muualla== *YouTube: Unloading BTR50 from a train Luokka:Suomen puolustusvoimien kalusto Luokka:Venäjän maavoimat Luokka:Neuvostoliittolaiset kuljetuspanssarivaunut
Taitoluistin

Taitoluistin on taitoluistelua varten valmistettu luistin. Taitoluistinten terä on teroitettu niin että siinä on sisä- ja ulkoterä. Terän kärjessä on piikit, joiden muoto ja koko vaihtelevat terän käyttötarkoituksen mukaan. Luistimen kenkä on yleensä tehty nahasta, mutta nykyään se saattaa olla myös muovista. Naisten taitoluistimet ovat yleensä valkoisia ja miesten mustia. Muodostelmaluistelujoukkueet maalavat joskus luistimensa beigeksi, (mutta yleensä muodostelmaluistelijoille on jo valmiiksi beiget luistimet) tai jollain muulla yhtenäisellä värillä. Taitoluistin valitaan käyttötarkoituksen mukaan. Yksinluistelijat tarvitsevat jäykemmät luistimet kuin muodostelmaluistelijat ja jäätanssijat. Usein myös muodostelmaluistelijoiden ja jäätanssijoiden kengät ovat hieman matalampia. Muodostelmaluistelu- ja jäätanssiterät ovat lyhyempiä kuin yksinluisteluun tarkoitetut. Ne ovat suurin piirtein kengän pituisia ja kaarevampia. Suomessa tunnetuimpia taitoluistinmerkkejä ovat Risport, Edea, Graf, Jackson Ultima, Wifa ja Riedell ja taitoluistinteriä valmistavat muun muassa Wilson ja Mitchel&King.; == Aiheesta muualla == *Luistintietoa ja historiaa Luokka:Taitoluistelu Luokka:Urheiluvälineet ja:スケート
RTL Group

RTL Group on suuri Euroopassa toimiva televisio-, radio- ja ohjelmatuotantoyritys. Televisioyhtiöistä se on Euroopan suurin. Sen pääomistajana on saksalainen mediakonserni Bertelsmann, joka omistaa 76,28 prosenttia sen osakkeista. Yritys omistaa 68 televisiokanavaa ja 31 radioasemaa. RTL Group omistaa brittiläisen Fremantle-konsernin. RTL-lyhenne muodostui alun perin ranskan sanoista Radio Télévision Luxembourg (saksaksi Radio Télé Luxemburg). Yritys aloitti toimintansa vuonna 1931 nimellä CLR (lyhenne ranskan kielen sanoista Compagnie Luxembourgeoise de Radiodiffusion). Vuonna 1954 yritys muutti nimilyhenteekseen CLT (ranskan sanoista Compagnie Luxembourgeoise de Télédiffusion) ja aloitti televisiolähetykset. Vuonna 1997 yritys fuusioitui hampurilaisen UFA Film- und Fernseh-GmbH:n kanssa. Syntyneen yrityksen nimeksi tuli CLT-UFA. Vuonna 2000 yritys fuusioitui Pearson TV:n kanssa ja otti nimekseen RTL Group. Yksi usein mainittu syy RTL Groupin menestykselle on, että Luxemburg salli kaupallisen radio- ja televisiotoiminnan paljon aikaisemmin kuin muut Euroopan maat. RTL käytti tätä hyödykseen lähettämällä ohjelmaa Luxemburgista naapurimaihin (kuten Alankomaihin) näiden maiden omilla kielillä. ==Televisiokanavia== * Belgia **RTL TVI **Club RTL **Plug TV * Kroatia **RTL Televizija **RTL 2 **RTL Plus * Ranska **Métropole 6 (M6) **RTL 9 **W9 **Paris Premiére **Série Club **Téva **TF6 **6ter * Saksa **RTL Television **RTL II **VOX **Super RTL **RTL Crime **RTL Living **RTL Nitro **Passion **n-tv * Venäjä **Ren TV (30 prosentin omistusosuus) * Unkari **RTL Klub **RTL II **Cool TV **Film+ **Film+2 **Sorozat+ **Prizma TV * Luxemburg **RTL Télé Lëtzebuerg **Den 2. RTL * Alankomaat **RTL 4 **RTL 5 **RTL 7 **RTL 8 **RTL Lounge **RTL Crime **RTL Telekids **RTL 24 * Espanja **Antena 3 **Neox **Nova **Nitro **laSexta **Xplora **laSexta3 RTL myi tappiollisen puolankielisen RTL 7 -satelliittikanavan joulukuussa 2001 ITI:lle. == Lähteet == ==Aiheesta muualla== * RTL Groupin kotisivut * Bertelsmann yhtiön kotisivut * Luokka:Vuonna 1931 perustetut radioasemat
Evil Empire

__NOTOC__ Evil Empire on Rage Against the Machinen vuonna 1996 julkaisema albumi. Albumi oli edeltäjänsä tavoin poliittisesti kantaa ottava. Yhtye voitti levyn kappaleesta "Tire Me" Grammy-palkinnon parhaasta metalliesityksestä 1997. Albumi nousi Yhdysvalloissa Billboard 200 -listan piikkipaikalle. Suomessa se debytoi virallisen albumilistan sijalla 17, ja nousi seuraavalla listaviikollaan viidennelle sijalle. Se pysyi listalla yhteensä 18 viikkoa. == Kappaleet == # # # # # # # # # # # == Kokoonpano == * Zack de la Rocha – laulu, sanoitukset * Tom Morello – kitara * Tim Commerford – basso (nimellä "tim bob") * Brad Wilk – rummut === Tuotanto === * Brendan O’Brien – tuottaja * Andy Wallace – miksaaja * Nick DiDia – äänittäjä * Caram Costanzo – äänittäjä * Clay Harper – avustava äänittäjä * Dave Rat – äänittäjä (kappaleen ”Down Rodeo” laulu) * Paul Kosky – äänittäjä (kappaleen ”Down Rodeo” laulu) * Bob Ludwig – masteroija == Arvostelut == * Allmusic: Allmusic review * Entertainment Weekly: A– Entertainment Weekly: Album review * Rolling Stone: Rolling Stone: Album review ==Listasijoitukset== ===Albumi=== Vuosi Lista Sijoitus 1996 Billboard 200 #1 1996 Britannian albumilista #4 ===Singlet=== Vuosi Single Lista Sijoitus 1996 "Bulls on Parade" USA: Modern Rock Tracks #11 1996 "Bulls on Parade" USA: Mainstream Rock Tracks #36 1996 "Bulls on Parade" Britannian singlelista #8 1996 "People of the Sun" Britannian singlelista #26 == Lähteet == Luokka:Rage Against the Machinen albumit Luokka:Brendan O’Brienin tuottamat albumit Luokka:Vuoden 1996 albumit
RTL

RTL viittaa seuraaviin asioihin: *RTL Group, luxemburgilainen Euroopan suurin televisio-, radio- ja ohjelmatuotantoyritys *RTL Television, RTL Groupin omistama Saksan suurin yksityinen kaupallinen televisiokanava. *RTL (logiikka), vastus-transistori-logiikka. Varhainen tietokoneissa käytetty kytkentälogiikka.
Szombathely

Szombathely [] (, , ) on Vasin läänin pääkaupunki Unkarin länsiosassa lähellä Itävallan rajaa. Kaupungissa on 79 513 asukasta (2009) ja sen pinta-ala on 97,50 neliökilometriä. Szombathely sijaitsee Perint- ja Gyöngyösjokien varrella, missä Pieni Unkarin alanko kohtaa Alpit. Kaupungin nimi tulee unkarin sanoista szombat 'lauantai' ja hely 'paikka' – paikalla pidettiin ennen lauantaisin markkinoita. Toinen samaan tapaan annettu vanha unkarilainen kaupunginnimi on Szerdahely. Szombathely on Unkarin vanhin kaupunki. Sen perusti Rooman keisari Claudius vuonna 45 nimellä Colonia Claudia Savariensum. Se oli Pannonia Superiorin provinssin pääkaupunki, joka sijaitsi tärkeän kauppareitin, meripihkatien, varrella. Szombathelyssä asuneita merkkihenkilöitä: *kielitieteilijä Ödön Beke *runoilija Dániel Berzsenyi == Lähteet == == Aiheesta muualla == * Kaupungin verkkosivusto Luokka:Unkarin kaupungit Luokka:Vas (lääni)
Haaparousku

Haaparousku (Lactarius trivialis) on Suomessa perinteinen ruokasieni. == Koko ja ulkonäkö == Haaparousku on kookas ja kiinteämaltoinen sieni. Jopa 20-senttiseksi kasvava lakki on kupera ja violetinharmaa, vanhempana laakeneva ja ruskeanharmaaksi tai violettiin vivahtavaksi muuttuva. Kostealla säällä haaparousku on hyvin limainen. Heltat ovat valkoiset tai kermankellertävät, tasatyviset. Jalka on vaalea, ontto, keskeltä pullistunut tai tasapaksu. Maku on kirpeä. Maitiaisneste on valkoista, eikä se värjäänny. Suolattuna haaparouskun leikkauspinnat värjäytyvät maitiaisnesteen vaikutuksesta vihreiksi. === Samankaltaiset lajit === Haaparouskun näköislajeja on useita. Nurmirouskut (Lactarius flexuosus) ovat haaparouskua lyhytjalkaisempia ja harvahelttaisempia. Niiden malto on myös erittäin kovaa. Yleinen kalvashaaparousku (L. utilis) on puolestaan haaparouskua vaaleampi ja limaisempi. Myös korpirousku (L. uvidus) ja harmaarousku (L. vietus) ovat usein haaparouskun kaltaisia. Korpirouskun maitiaisneste muuttuu kuitenkin violetiksi ja harmaarouskun harmaantuu. Lisäksi palsamirouskut, kuten viitapalsamirousku (L. glyciosmus) voivat muistuttaa haaparouskua, tosin niiden haju on kookosta muistuttava. Haaparousku on helppo erottaa lievästi myrkyllisestä lakritsirouskusta, sillä lakritsirouskun maitiaisneste on vesikirkasta ja sen tuoksu on lakritsimainen. == Kasvuaika ja -paikka == Haaparouskua tavataan heinäkuun lopusta aina marraskuulle asti. Se on Suomessa yleinen ja satoisa sieni, joka kasvaa kaikkialla maassa. Erityisesti se kasvaa hieman soistuneissa kangasmetsissä, mutta myös rehevät ja lehtipuuvaltaiset metsät ovat sen kasvupaikkoja. Yleensä sieni kasvaa harvoina ryhminä. == Käyttö ravinnoksi == Haaparousku on erinomainen ruokasieni, mutta tuoreena kirpeä ja vaatii viiden minuutin keittämisen. Keitettynä sientä voidaan käyttää ruoanvalmistukseen tai säilöä perinteiseen tapaan suolaamalla. Keitetyt rouskut voi myös pakastaa. Haaparousku kuuluu kauppasieniin. Keitettyjä haaparouskuja käytetään muhennoksiin ja paistoksiin ja erityisesti sienisalaattiin. Haaparouskua on syöty pitkään Suomessa, osissa Venäjää ja lähialueilla, mutta monissa muissa maissa sitä pidetään syömäkelvottomana. Yksi syy sienen suosioon Suomessa lienee sen satoisuus: hyvänä vuonna haaparouskuja voi kasvaa sen tyypillisillä kasvupaikoilla 100 kg hehtaarilla.Viitattu 20.11.2017. == Lähteet == == Aiheesta muualla == * Puutarha.net: Haaparousku *Laji.fi haaparousku (Lactarius trivialis) *Luontoportti: Haaparousku (Lactarius trivialis) Luokka:Rouskut Luokka:Suomalaiset ruokasienet Luokka:Suomalaiset kauppasienet
Milan Kučan

Milan Kučan (s. 14. tammikuuta 1941) on slovenialainen poliitikko ja Slovenian ensimmäinen presidentti 1991–2002. Hän oli merkittävä poliitikko jo Jugoslavian aikoina. Kučan syntyi Križevcissä Koillis-Sloveniassa Prekmurjen alueella. Kučanista tuli Slovenian kommunistipuolueen johtaja vuonna 1986. Hän alkoi tukea kommunistipuolueen eroa liittovaltion puolueesta vuonna 1989, samoin kuin poliittista moniarvoisuutta. Kučanista tuli vuoden 1990 vaaleissa Slovenian osatasavallan presidentti. Myöhemmin vuonna 1990 Kučan alkoi tukea Slovenian itsenäistymistä. Kučanin neuvottelupolitiikka johti Brionin sopimukseen. Kučan voitti istuvana presidenttinä presidentinvaalit vuonna 1994Mitä Missä Milloin 1994 s. 43. Otava 1993 ISBN 951-1-12765-9. Hänen presidenttikautensa päättyi vuonna 2002, jolloin häntä seurasi presidenttinä Janez Drnovšek. == Lähteet == == Aiheesta muualla == Luokka:Slovenian presidentit Luokka:Jugoslavialaiset poliitikot Luokka:Vuonna 1941 syntyneet Luokka:Elävät henkilöt
Stjepan Mesić

Stjepan Mesić, tunnetaan lyhyemmin nimellä Stipe Mesić (s. 24. joulukuuta 1934) on kroatialainen poliitikko. Hän oli Jugoslavian viimeinen presidentti ennen maan hajoamista. Tämän jälkeen hän toimi Kroatian pääministerinä ja vuosina 2000-2010 presidenttinä. == Poliittinen ura == Mesić oli 1960-luvulla Kroatian parlamentin varajäsen. Hän kuitenkin kaikkosi politiikasta, kunnes liittyi Franjo Tuđmanin perustaman HDZ-puolueen jäseneksi vuonna 1990. Myöhemmin Mesić nousi Kroatian pääministeriksi sekä Jugoslavian presidenttineuvoston jäseneksi, varapresidentiksi ja lopulta presidentiksi. Keväällä 1991 serbit aluksi estivät Mesićin valinnan 45 päiväksi, mutta lopulta suostuivat siihen taktisista syistä. Mesić yritti estää Jugoslavian liittoarmeijan sotatoimia Kroatiassa, mutta armeija ei totellut häntä, koska se oli Serbian komennossa. Lopulta Mesić joutui pakenemaan Serbian johdon palkkaamia tappajia Kroatiaan. Vuonna 1994 hän jätti HDZ:n, ja perusti oman puolueensa, "Kroatian itsenäiset demokraatit" (HND). Vuonna 1997 suurin osa HND:stä, myös Mesić, liittyi Kroatian kansanpuolueeseen HNS:ään. Mesić valittiin Kroatian presidentiksi vuosina 2000 ja 2005. Presidenttinä Mesić on ottanut etäisyyttä edeltäjänsä poliittiseen linjaan, ja erottanut isänmaallisten piirien vastustuksesta huolimatta monia sodan aikaisia kenraaleja. Kroatian äärioikeisto pitää häntä Kroatian asian pettäjänä ja isänmaallisen sodan arvon vähättelijänä. Mesić on avannut oven Kroatian armeijan suorittamien sotarikosten tutkimiselle ja on halunnut lähentyä Eurooppaa. == Lähteet == == Aiheesta muualla == Luokka:Kroatian presidentit Luokka:Kroatian pääministerit Luokka:Jugoslavialaiset poliitikot Luokka:Vuonna 1934 syntyneet Luokka:Elävät henkilöt
Suur-Kroatia

Suur-Kroatia oli kroatialainen irredentistinen pyrkimys luoda laaja kroaattivaltio Balkanin niemimaalle. Nykyisen Kroatian lisäksi Suur-Kroatia saattaisi käsittää Bosnia ja Hertsegovinan tai osan siitä ja mahdollisesti myös muita alueita, joilla on katsottu olevan yhteys Kroatiaan. Pyrkimyksen taustalla oli entinen Jugoslavian valtio, johon sekä Kroatia että Bosnia ja Hertsegovina kuuluivat. Jugoslavian hajottua kumpikin valtioista itsenäistyi. ==Katso myös== *Suur-Serbia Luokka:Kroatian politiikka Luokka:Kroatian sota Luokka:Irredentismi
Hypotermia

Hypotermia on alhaisen ruumiinlämmön tila. Tila on yleensä jonkin ulkoisen tekijän aiheuttama, esimerkiksi pitkä aika kylmässä vedessä tai matala verensokeri aiheuttaa hypotermian. Useimmiten lievissä tapauksissa (muutaman asteen poikkeamissa) ei tilasta jää pysyviä vammoja. == Yleistä == Hypotermiasta voidaan puhua, kun ihmisen kehon lämpö laskee alle 35 celsiusasteen. Hypotermia voidaan jakaa kolmeen vaikeusasteeseen: lievä hypotermia (34–35 °C), kohtalainen hypotermia (30–34 °C) ja vaikea hypotermia (alle 30 °C). Elimistön lämpötilan laskiessa ihmiselle kehittyy hypotermian oireita, joiden esiintyminen riippuu hypotermian asteesta. Vilunväristykset, kylmäntunne, kömpelyys, lihasvapinat ja välinpitämättömyys ovat jo merkkejä kohtalaisesta hypotermiasta. Kehon lämmön laskiessa vieläkin alemmaksi kylmäntunne ja lihasvapinat loppuvat, ja tajunnantaso laskee edelleen. Samalla hengitys sekä pulssi hidastuvat ja heikentyvät. Lämmön laskiessa alle 30 celsiusasteen sydämen rytmihäiriöiden riski kasvaa huomattavasti. Varsinkin flimmeri ja kammiotakykardia tai -värinä ovat varsin yleisiä vaikean hypotermian yhteydessä. Ihmisen kehon lämmön laskiessa liian alhaiseksi alkaa elimistön oma puolustusmekanismi toimia. Se alkaa siirtää lämmintä verta lähelle tärkeitä elimiä ja kylmää verta lähinnä raajoihin. Tästä johtuu se, että kädet alkavat käydä toimintakyvyttömiksi ja liikkumisesta tulee vaikeampaa. Tässä tilanteessa turha raajojen liikuttelu saa kehossa liikkeelle kylmän veren, joka voi sydämeen tullessaan ja sydänlihasta tarpeeksi jäähdyttäessään jopa aiheuttaa kammiovärinän ja kuoleman. Tätä kutsutaan jälkijäähtymiseksi. Joissakin tapauksissa ihminen voi tuntea olonsa kuumeiseksi, vaikka todellisuudessa hänellä on alilämpöä. == Lievä hypotermia == Lievässä hypotermiassa kehon lämpötila on noin 34–35 °C. Lievän hypotermian oireita ovat vilunväristykset, voimakas palelu sekä kouristukset. Hengitys ja syke nopeutuvat. Iho kalpenee ja kuivuu, ja ulkopuolinen voi todeta sen viileäksi. Jo lievästä hypotermiasta kärsivän muisti ja motoriset kyvyt voivat heikentyä. == Kohtalainen hypotermia == Kohtalaisessa hypotermiassa kehon lämpötila on noin 30–34 °C. Kohtalaisessa hypotermiassa vilunväristykset lakkaavat ja aivotoiminta hidastuu. Tajunnantaso laskee, mikä ilmenee uneliaisuutena ja sekavana käytöksenä. Lihakset jäykistyvät, pupillit laajenevat ja hypotermiasta kärsivä on alttiina sydämen rytmihäiriöille. == Vaikea hypotermia == Vaikeassa hypotermiassa kehon lämpötila on alle 30 °C. Tällöin hypotermiasta kärsivä menettää tajuntansa, hänen lihaksensa kangistuvat, syke hidastuu ja iho alkaa turvota. Vaikean hypotermian vaiheessa olevan hengitys voi olla kiivasta. == Lähteet == == Aiheesta muualla == * Hypotermia Terveyskirjasto.fi * Hypotermia Lääkärikirja - Tohtori.fi * Hypotermia ensiapuopas Luokka:Oireet Luokka:Seulonnan keskeiset artikkelit
Ivan Stambolić

thumb|150px|Ivan Stambolić vuonna 1986. thumb|150px|Ivan Stambolićin hautakivi. Ivan Stambolić (Иван Стамболић, 5. marraskuuta 1936 – 25. elokuuta 2000) oli Jugoslaviaan kuuluneen Serbian pääministeri 1978–1982, kommunistisen puolueen puhemies 1985–1986 ja puhemiehistön presidentti 1985–1987, mutta joutui eroamaan Slobodan Miloševićin kannattajien painostuksesta. Hänet salamurhattiin elokuussa 2000http://yle.fi/uutiset/ulkomaat/2010/03/serbia_maksoi_korvauksia_poliittisten_salamurhien_sarjassa_1528351.html . Stambolić oli alkuaan Miloševićin tukija ja ystävä ja tuki häntä Serbian kommunistien liiton johtoon. Keväällä 1986 Stambolićista tuli maan presidentti. 23/24. syyskuusta 1987 Serbian kommunistisen puolueen keskuskomitean 8. kokouksessa Milošević sai syrjäytettyä lepsusta suhtautumisesta albaaniradikaaleihin syyttämänsä Dragiša Pavlovićin Stambolićin nöyryytykseksi. Myös Stambolić jätti asemansa muutaman päivän kuluttua. Joulukuussa 1987 hänet äänestettiin presidentinvirastaan ja häntä seurasi Petar Gračanin. Stambolićin surmasi vuonna 2000 kahdeksan Serbian salaisen poliisin virkailijaa, jotka tuomittiin myöhemmin vankilaan. Hänen ruumiinsa löydettiin vasta kolme vuotta myöhemmin. Ivan Stambolićin mielestä Jugoslavia tuhoutui jo vuonna 1987, kun Milošević puhui väkijoukolle Kosovo Poljessa luvaten: "Kukaan ei lyö teitä!". Silloin ensi kertaa monikansallisen Jugoslavian historiassa joku poliitikko asettui tietyn kansanryhmän puolelle julkisesti. ==Lähteet== == Aiheesta muualla == Luokka:Jugoslavialaiset poliitikot Luokka:Serbialaiset henkirikosten uhrit Luokka:Vuonna 1936 syntyneet Luokka:Vuonna 2000 kuolleet
Rock’n roll -suosikki

Rock’n roll -suosikki () on vuonna 1957 ilmestynyt yhdysvaltalainen musiikkielokuva, jonka pääosassa esiintyi Elvis Presley. Elokuvien Rakasta minua hellästi ja Puoliverinen ohella se on yksi Elviksen arvostetuimmista elokuvista. Elokuvan käsikirjoituksesta vastasi Oscar-palkittu Nedrick Young ja Oscar-ehdokas Guy Trosper. Elokuva valittiin vuonna 2004 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 5.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Kuvaukset == Rock’n roll -suosikin kuvaukset aloitettiin 13. toukokuuta 1957. Kuvausaikataulu oli hyvin tiivis, ja kuvaukset saatiin valmiiksi runsaan kuukauden jälkeen 14. kesäkuuta. Työtahti tuli tutuksi Presleylle, sillä lähes kaikki hänen elokuvansa kuvattiin hyvin lyhyellä aikataululla. Ohjaajaksi valittu Richard Thorpe oli vielä uransa loppuun asti suurien studioiden suosiossa, kun haluttiin tehdä elokuva nopeasti ja pienellä budjetilla. Thorpe ei koskaan puuttunut elokuvan käsikirjoitukseen, vaan teki työnsä ainoastaan ohjaajana. Presleyn palkka kohosi elokuvahistorian korkeimmaksi jo Rock’n roll -suosikin aikana. Aiemmin vain kahdessa elokuvassa (Rakasta minua hellästi ja Kiihkeitä rytmejä) näytellyt Presley ansaitsi uusimmastaan 250 000 dollaria sekä lukuisia etuja, muun muassa hulppean majoituksen kuvausten ajaksi. Elokuvan budjetista suurin osa meni Presleyn palkan maksamiseen. == Kansainvälinen menestys ja Judy Tylerin kuolema == Rock’n roll -suosikki oli pääosanesittäjänsä ansiosta yksi vuoden katsotuimmista elokuvista Yhdysvalloissa ja Euroopassa. Se keräsi lipputuloja pelkästään Yhdysvalloissa yli neljä miljoonaa dollaria. Elokuvan naispääosaa esittänyt Judy Tyler kuoli traagisesti auto-onnettomuudessa[7. heinäkuuta 1957, mistä johtuen Presley ei koskaan katsonut elokuvaa itse. Yhtä lailla hän ei myöskään katsonut Kiihkeitä rytmejä -elokuvaa vuoden 1958 jälkeen, sillä siinä esiintyi hänen äitinsä Gladys, joka menehtyi vain 46-vuotiaana vuonna 1958. == Lähteet == == Aiheesta muualla == Luokka:Metro-Goldwyn-Mayerin elokuvat Luokka:Elvis Presleyn elokuvat Luokka:Richard Thorpen ohjaamat elokuvat Luokka:Vuoden 1957 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset rikoselokuvat
Judy Tyler

Judy Tyler (9. lokakuuta 1933 Milwaukee, Wisconsin, Yhdysvallat – 4. heinäkuuta 1957) oli yhdysvaltalainen näyttelijä. Hänen isänsä soitti Benny Goodmanin ja Paul Whitemanin kanssa, äiti oli tanssija. Tyler ehti näytellä vain kolmessa elokuvassa ja neljässä televisio-ohjelmassa ennen kuolemaansa. Kotimatkalla ollut Tyler kuoli auto-onnettomuudessa. Mukana kohtalokkaaksi koituneella automatkalla oli hänen lisäkseen aviopuoliso. Tylerin suurimmaksi saavutukseksi jäi elokuvan Jailhouse Rock tähdittäminen yhdessä Elvis Presleyn kanssa. == Aiheesta muualla == * Luokka:Yhdysvaltalaiset näyttelijät Luokka:Liikenneonnettomuudessa kuolleet Luokka:Vuonna 1933 syntyneet Luokka:Vuonna 1957 kuolleet
Richard Thorpe

Richard Thorpe (24. helmikuuta 1896 Kansas, Yhdysvallat – 1. toukokuuta 1991 Palm Springs, Yhdysvallat) oli yhdysvaltalainen elokuvaohjaaja. Thorpe ohjasi uransa aikana 186 elokuvaa, joukossa kaksi Elvis Presleyn elokuvaa (Rock'n roll -suosikki 1957 ja Rytmiä ja riemua Acapulcossa 1963) sekä useita Tarzan- seikkailuja. Lisäksi hän käsikirjoitti 27 elokuvaa ja näytteli neljässä. Hänellä on tähti Hollywoodin Walk of Famella. == Lähteet == Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Hollywood Walk of Fame Luokka:Vuonna 1896 syntyneet Luokka:Vuonna 1991 kuolleet
Rytmiä ja riemua Acapulcossa

Rytmiä ja riemua Acapulcossa () on vuonna 1963 ensi-iltansa saanut yhdysvaltalainen elokuva, jonka pääosissa esiintyvät Elvis Presley ja Ursula Andress. Elokuva oli komedia, jossa Elviksen musiikilla oli kuitenkin vahva rooli (lähinnä taloudellisista syistä, sillä musiikkipitoiset Elviksen elokuvat tuottivat paremmin kuin puhtaat näytelmäelokuvat). Elokuvan ohjasi Richard Thorpe, joka oli ohjannut myös Elviksen Rock'n roll -suosikki -elokuvan vuodelta 1957. Tuottamisesta vastasi Hollywood-legenda Hal Wallis. Elokuvan kuvaukset aloitettiin 28. tammikuuta 1963 ja päätettiin 16. maaliskuuta. Nimensä mukaisesti elokuva kuvattiin Meksikon Acapulcossa. Elokuvan maailmanensi-ilta oli 27. marraskuuta 1963 ja Suomen ensi-ilta 24. tammikuuta 1964. Yhdysvalloissa elokuva keräsi 1 500 000 dollaria lipputuloja ja oli yksi vuoden parhaiten tuottaneista elokuvista. Elviksen osuus tuotosta oli 50 prosenttia. Lisäksi hän sai myös 500 000 dollarin kiinteän palkan. == Aiheesta muualla == * Luokka:Yhdysvaltalaiset komediaelokuvat Luokka:Vuoden 1963 yhdysvaltalaiset elokuvat Luokka:Richard Thorpen ohjaamat elokuvat Luokka:Elvis Presleyn elokuvat
Allan Weiss

Allan Weiss (1926 tai 1927 – 23. maaliskuuta 2017 Mission Viejo, Kalifornia) oli yhdysvaltalainen käsikirjoittaja. Hän käsikirjoitti seitsemän elokuvaa, joista kuudessa pääosaa esitti Elvis Presley. == Filmografia käsikirjoittajana == * Sininen Havaiji (Blue Hawaii, 1961) * Tyttöjä! Tyttöjä! Tyttöjä! (Girls! Girls! Girls! 1962) * Rytmiä ja riemua Acapulcossa (Fun in Acapulco, 1963) * Huoleton kulkuri (Roustabout, 1964) * Voittamattomat veljekset (The Sons of Katie Elder, 1965) * Hula-hula paratiisi (Paradise, Hawaiian Style, 1966) * Kalifornian paratiisi (Easy Come, Easy Go, 1967) == Lähteet == == Aiheesta muualla == * Luokka:Yhdysvaltalaiset elokuvakäsikirjoittajat Luokka:Syntymävuosi puuttuu Luokka:Vuonna 2017 kuolleet